31. 12. 90 De Europæiske Fællesskabers Tidende Nr. C 332/79 
Udtalelse om meddelelse fra Kommissionen til medlemsstaterne om fastsættelse af retnings­
linjer for operationelle programmer, som medlemsstaterne opfordres til at udarbejde som led 
i et fællesskabsinitiativ, der skal forberede virksomheder til det indre marked (PRISMA) 
(90/C 332/24) 
Kommissionen for De Europæiske Fællesskaber besluttede den 2. august 1990 under henvis­
ning til EØF-traktatens artikel 198 at anmode om Det økonomiske og sociale Udvalgs udtalelse 
om meddelelse fra Kommissionen til medlemsstaterne om fastsættelse af retningslinjer for 
operationelle programmer, som medlemsstaterne opfordres til at udarbejde som led i et 
fællesskabsinitiativ, der skal forberede virksomheder til det indre marked (PRISMA) 
Det forberedende arbejde henvistes til ØSU's sektion for regionaludvikling og fysisk planlæg­
ning, som udpegede José Bento Goncalves til ordfører. Sektionen vedtog sin udtalelse den 
10. september 1990. 
Det økonomiske og sociale Udvalg vedtog på sin 279. plenarforsamling, den 19. september 
1990, enstemmigt følgende udtalelse. 
1. Introduktion 
1.1. Målsætningerne i Den Europæiske Fælles Akt 
understreger bl.a. behovet for at udfolde bestræbelser 
for at styrke den økonomiske og sociale samhørighed, 
idet dette er en af betingelserne for, at der kan opbygges 
et velfungerende indre marked i 1992. 
1.2. De små og mellemstore virksomheder vil gene­
relt have store tilpasningsvanskeligheder, og disse van­
skeligheder vil være så meget desto større for små og 
mellemstore virksomheder (SMV) beliggende i mål-1 
områder. 
1.3. For at hjælpe disse virksomheder med at over­
vinde vanskelighederne, har Kommissionen udarbejdet 
PRISMA-programmet, hvis sigte er at give SMV i disse 
dårligt stillede områder rådighed over grundliggende 
godkendelses- og prøvningsinfrastrukturer. Formålet er 
at forbedre produkternes kvalitet og stille prøvningsla-
boratorier til rådighed for virksomhederne inden for 
området metrologi og korrektion af fejl i måleapparater 
(kalibrering). 
Også den faglige bistand til SMV i form af tjenesteydel­
ser vil bevirke en bedre adgang til markedet for offentli­
ge indkøb, til informationsnettet, til de nationale og 
fælleseuropæiske kvalitetssystemer samt prøvnings- og 
godkendelsesstandarder og ligeledes til resultaterne 
inden for forskning og udvikling af produkter fremstil­
let med henblik på EF-markedet. Den faglige bistand 
vil ligeledes betyde en bedre adgang til støtten til virks­
omhedssamarbejde. 
1.4. Det økonomiske og sociale Udvalg tilslutter sig 
Kommissionens vurdering af målsætningerne i 
PRISMA-programmet samt de behov, programmet sig­
ter på at opfylde. Programmet ligger på linje med 
holdninger, som ØSU har indtaget i forskellige udtalel­
ser om SMV. 
2. Generelle bemærkninger 
2.1. PRISMA er et led i den række initiativer, Kom­
missionen har iværksat for at mindske de regionale skævheder og supplere målsætningerne i andre pro­
grammer: RECHAR, ENVIREG, REGIS, INTERREG 
og STRIDE, som ØSU allerede har udtalt sig positivt 
om. Det samme gælder Kommissionens meddelelse om 
TELEMATIQUE-programmet. 
2.2. ØSU kan således afgive en globalt set positiv 
udtalelse om PRISMA-initiativet, dog med forbehold af 
de særlige bemærkninger i afsnit 3. 
2.3. ØSU insisteret på, at de prøvningslaboratorier, 
der oprettes takket være PRISMA, skal godkendes på 
europæisk niveau, hvis de skal kunne indgyde forbru­
gerne berettiget tillid. Indtil der oprettes et europæisk 
kontor, bør den gensidige anerkendelse være den rigtige 
løsning. 
2.4. ØSU understreger, at der bør stå helt klart, at 
det nugældende budget for PRISMA-programmet skal 
være et supplement til de finansielle midler, der allerede 
er afsat under fællesskabsstøtterammerne, og at det ikke 
uden en tillægsbevilling kan anvendes på det nuværende 
østtyske territorium. 
2.5. Samtidig med at ØSU glæder sig over EF-pro-
grammernes relevans, idet de søger at fylde de eksiste­
rende lakuner, er det dog betænkeligt ved den meget 
komplicerede administrative procedure, de indebærer. 
Det uhyre antal EF-forordninger overskrider ofte de 
muligheder, som de regioner, der har udviklingsproble­
mer, har for at udnytte dem. 
3. Særlige bemærkninger 
3.1. ØSU mener, at Kommissionen bør opfordre 
medlemsstaterne til at inkorporere de muligheder, der 
ligger i PRISMA-programmet, i deres operationelle pro­
grammer. 
Nr. C 332/80 De Europæiske Fællesskabers Tidende 31. 12. 90 
3.2. ØSU mener, at begrebet SMV gælder for virk­
somheder, der — blandt andre kriterier — har et be­
stemt antal ansatte, uanset deres juridiske form. PRIS-
MA bør derfor også kunne gælde for visse kooperativer. 
3.3. Hvad angår adgangen til markederne for offent­
lige indkøb, henviser ØSU til udtalelser om industrisek­
toren (!) og gentager sin allerede udtrykte tvivl om, 
hvilke muligheder de små virksomheder og kooperati­
verne reelt har for adgang til disse markeder. 
3.4. ØSU mener, at PRISMA's succes vil afhænge af 
en god informationsspredning. Til det formål vil det-
(!) EFT nr. C 68 af 16. 3. 1987 og EFT nr. C 139 af 5. 6. 1989. 
Bryssel, den 19. september 1990. være hensigtmæssigt, om medlemsstaterne benytter sig 
af organisationer bestående af SMV, hvilket yderligere 
ville anspore SMV til at melde sig ind i dem. Derudover 
afhænger informationernes gennemslagkraft af TELE-
MATIQUE-initiativets succes, idet visse regioner end 
ikke råder over de infrastrukturer, der er nødvendige 
for en normal anvendelse af telefax. 
3.5. ØSU frygter dog, at de fleste SMV, og navnlig 
de mindste, vil have vanskeligt ved at få adgang til 
PRISMA, hvis ikke Kommissionen udtrykkeligt bestem­
mer, at alle dette initiativs muligheder for teknisk bi­
stand, herunder prøvningslaboratorier, som oprettes 
lokalt og decentralt, ikke blot kan komme individuelle 
SMV, men også gruppedannelser bestående af flere 
SMV til gode. 
Alberto MASPRONE 
Formand for 
Det økonomiske og sociale Udvalg